BORZ T Teodor-George Rezumatul tezei de doctorat "Etic si Sacru în gândirea lui Emmanuel Levinas" Teza de doctorat este împartita în cinci capitole, precedate de o introducere si urmate de concluzii Capitolele IIII si V sunt structurate în doua subcapitole Bibliografia tezei, la rândul ei, este împartita în trei; prima parte a ei (A) contine lucrari primare, volume publicate de Emmanuel Levinas; a doua parte (B) contine lucrari critice publicate pe marginea operei lui Levinas; a treia parte a bibliografiei (C) este alcatuita din alte lucrari reprezentative pentru tematica tezei Introducerea contureaza cadrul general al tezei Astfel, lucrarea se va focaliza asupra gândirii lui Levinas asa cum aceasta se contureaza deopotriva pornind dinspre filosofie (si, mai precis, dinspre fenomenologie) si dinspre studiile asupra textelor biblice dar, mai cu seama, asupra întelepciunii talmudice Studiile lui Levinas pot fi grupate în doua zone distincte - aceea a manierei fenomenologice de abordare si aceea a comentariilor talmudice (Quatre Lectures talmudiques (1968); Du sacré au saint; Cinq Nouvelles Lectures talmudiques (1977); L'au-delà du verser (1982); A l'Heure des Nations (1988) ) Dincolo de aceasta, decelam în fiecare din cele doua spatii inflexiunile "celuilalt", Levinas ramânând, asa cum îl numeste Alain Finkielkraut în La Sagesse de l'amour, "cel mai laic dintre gânditorii religiosi si cel mai religios dintre gânditorii laici" Vom urmari, asadar, gândirea lui Levinas la intersectia celor doua paliere amintite Primatul etic care înlocuieste "ontologia puterii", pe de o parte Sacrul regândit altfel decât ca "sacrament" si "numinozitate", pe de alta parte Ambele paliere sunt continute în spatiul aceleiasi Carti; deschizând aceasta "carte" a gândirii lui Levinas, vom descoperi într-o parte filosoficul, iar în cealalta parte "religiosul" Cartea este aceeasi, iar legatura ei solida se face pe un acelasi cotor Axul ei ramâne unic Consideram ca surprindem acest ax ce cumuleaza eticul fenomenologic si "sacrul" talmudic, asa cum e receptat de Levinas, în însasi coloana vertebrala a religiilor monoteiste, în etosul originar coagulat nicaieri altundeva decât în Decalog De aceea, lucrarea noastra intitulându-se "Etic si Sacru în gândirea lui Emmanuel Levinas", consideram ca formula ideala ar fi fost aceea de a împarti teza astfel încât fiecare parte importanta sa corespunda comandamentelor biblice - porunci pe care Moise le aduce de pe muntele Sinai nu doar înscrise pe tablele de lut, ci înscrise în lutul viu al trupului sau fotofor Lumina sfânta, sfintenie suprema care transfigureaza somaticul si care inaugureaza prezenta vie a Celuilalt Alteritate divina si umana, ca maniere ale Exterioritatii Eticul ca unica modalitate de interpelare a Celuilalt, fie ca este vorba despre Cel Prea Înalt, "trans-ascendent", fie ca este vorba de prezenta umana a Celuilalt care ma transcende la rândul sau Asadar, etosul biblic iudaic, cristalizat în faimoasele comandamente, se precipita în implicitul abisal pe care gândirea lui Levinas îl expliciteaza doar partial, însa prin care se pot recepta cu extrema luciditate conceptele si temele majore, asa cum acestea îsi tes trama intima - la intersectia dintre etic si sacru Iudaismul lituanian, rationalizant si circumspect fata de fervoarea efuziunii mistice, resemnifica sfintenia într-o paradigma cu precadere articulata la nivelul unei aparente ariditati specifice etosului situat în afara mitului Revendicarea de catre Levinas a unei sfintenii "desacralizate" asaza gândirea sa fenomenologica într-un spatiu esentialmente "heterodox", atât sub raportul ei cu orice am putea asimila teologic, cât si în relatie cu orice constructie precedenta de tip fenomenologic care vitalizeaza modulatiile acestei gândiri, în chiar eforturile sale critice Prezenta Celuilalt, de care eul se lasa interogat si prin care este mereu pus în discutie, se precipita în chiar tensiunea acestei prezente ce face imposibila "totalizarea" În mod surprinzator, elementul contestat satureaza cu propria-i prezenta însasi dimensiunea discursului critic, "deconstructia" regasindu-se în acest orizont, ea însasi, ca "invocare" perpetua a ceea ce se cauta a fi deconstruit În chiar momentele negarii sale, un Altul este prezent si amplificat în propria-i prezenta, sedimentându-se în perpetua tensiune a diferentei Asa cum ne readuce aminte Merold Westphal, în stralucita sa lucrare Levinas and Kierkegaard in Dialog, "Levinas's assault on Athens comes from the direction of Jerusalem, or, to be more precise, from the direction of Sinai" Dinspre Sinai, "asaltul" împotriva Atenei o cuprinde prin însasi invocarea ei, fie si în pofida intentiei celui ce o invoca Fiindca ne întrebam cum altfel ar putea negarea sa opereze, daca nu printr-o prealabila chemare, si deci afirmare, a ceea ce pare a fi dintru început contestat În interstitiile negarii vom sesiza, asadar, însusi obiectul negat Perpetua prezenta, fie si în punctul sesizarii discontinuitatii radicale Întrebarea privitoare la primatul ontologic nu ramâne întru totul în afara ontologiei, dupa cum nici regândirea metafizicii din perspectiva unui transcendent interpelat ca exterioritate "dorita" în însasi alteritatea sa esentiala, nu ramâne în afara metafizicii însesi Discontinuitate sesizata în chiar perimetrul unei continuitati mentinute fie si la nivelul simplei maniere de a interoga Inevitabila fisura, mai mult decât necesara în chiar perimetrul acestei "deconstructii" Fie si pentru ca însusi "parintele" deconstructiei ne aduce aminte de o dubla miscare ce se produce concomitent în interiorul si în afara sistemului deconstruit Semnificatia acestei teze este de a demonstra cum "deschiderea" inaugurata de Emmanuel Levinas face posibila articularea, în punctul imploziv al unei discontinuitati nesfârsit dezarticulante Raspunsul gândirii sale vizeaza alteritatea "uitata" si, rod al uitarii, "aneantizata" îndaratul insidioasei "neutralitati" a "fiintei" - neutralitate "monstruoasa", al carei Grund este chiar "neantul" Discontinuitatii istorice a carei unicitate zdrobitoare dezarticuleaza, Levinas îi daruieste putinta articularii ei într-un alt limbaj decât "glosolalia" ce precede limbajului diferentiat sau îi succede disolutiei sale Acest limbaj îsi mentine coerenta, rezista neantului, fara a înceta sa-l denunte, dinspre o "alta" discontinuitate - mai veche si, în acelasi timp, ca dintotdeauna instituita: discontinuitatea fara precedent adusa de monoteismul iudaic Asadar, consideram ca limbajul ce rezista, în pofida a ceea ce anunta Theodor Adorno (nu se mai poate scrie poezie dupa Holocaust), este limbajul instituit dinpre Exterioritate, dinspre Celalalt, dinspre transcendenta - limbaj prin care interpelarea este posibila si îsi prezerva posibilitatea (tainica latenta, salvatoare remanenta, precum un ravas pastrat pentru timpul unei pustiiri în care nici un cuvânt pe lume nu s-ar mai putea rosti) Limbaj resorbit în miile de file ale Talmudului, în monoteismul ce a rezistat în pofida "monoteismelor" Acest limbaj e cel ce îsi revarsa "catedralele" launtrice ale sensului, în pustiul inconceptibil si nesfârrsit desemnificant Este limbajul pe care Levinas îl reaminteste, ca razbatând dinspre o "alta" anterioritate decât aceea a primatului ontologic, si evocata prin misteriosul cuvânt Bereshit Primordialitate etica a pluralitatii, a distantei, a transcendentului, al Altuia Prin urmare, discontinuitatii i se poate rezista prin ceea ce o alta discontinuitate a instituit - si anume, iudaismul ca persistenta mult dincolo de "confesional" "Spatialitatii" lagarului nazist, spulberând conceptul si "revelând" neantul, îi urmeaza miraculoasa "spatializare" istorica a sensului prezervat, prin constituirea statului Israel Acest stat, el însusi, "spatializeaza" si "teritorializeaza" distanta care lasa loc, care da voie alteritatii sa fie O noua relatie cu pamântul, alta decât "înradacinare", se face simtita aici - interpelare a ratiunii ce refuza conditia vegetalului si, deopotriva, atenueaza mult din atributul emblematic al dreptului de proprietate - si anume, dreptul de a dispune Aceste trei discontinuitati - Holocaustul, monoteismul iudaic si statul Israel - sunt continute latent sau explicit în nucleul de sens spre care deschide opera lui Emmanuel Levinas Ele sunt deopotriva "invocate" în lucrarea noastra Ceea ce cautam este nu doar sensul continut în "interiorul" scrierilor lui Levinas, cât mai cu seama semnificatiile "exterioare" însusi corpus-ului de lucrari care le precipita dinspre aceasta (sau "acea") exterioritate a sa Consideram ca Levinas aduce o maniera de a gândi Exterioritatea si alteritatea, în toate sensurile acestui cuvânt; consideram ca Levinas inaugureaza o grila hermeneutica aplicabila gândirii însesi, surprinse în non-identitatea straveche raportata la "fiinta"; consideram ca Levinas radiografiaza în câmp semantic pustiirea de sens, radiografiind spulberarea consistentei de "pozitivitate" care disimula neantul De asemenea, consideram ca aceasta discontinuitate nu vizeaza un spatiu cultural anume, decât contextual si în subsidiar, miza ei ireductibila fiind umanul, ca posibilitate matura a constiintei I Primul capitol este intitulat Exodul - structura paradigmatica a Deschiderii Aici abordam specificul monoteismului iudaic, asa cum el se developeaza în si prin gândirea lui Levinas Acest monoteism riguros impregneaza gândirea lui Levinas pâna în ultima ei voluta, animând deopotriva deconstructia primatului ontologic prin preeminenta alteritatii, a exterioritatii, asadar a primatului etic, cât si opunerea unui concept de "sfintenie" diferit de cel vehiculat în lumina acelui "das Numinose" surprins de Rudolf Otto ca sâmbure irational definitoriu pentru ceea ce semnifica în chip esential sacrul Miza primatului etic nu este doar una a reevaluarii întregii filosofii occidentale, denuntata ca "ontologie a puterii", ca iradiere violenta a traditiei elino-germane, paradigmatica pentru tot ceea ce poate semnifica violenta Aceluiasi împotriva alteritatii care-i excede Ea surprinde "tehnologiile" Aceluiasi în raport cu alteritatea pe care o asimileaza, o reduce la sine si o devoreaza gradat printr-o miscare omogenizanta de cuprindere Acest primat etic este rodul unei anamneze care nu "restituie", într-o miscare de reflux, un deja prezent, ci deschide înspre un viitor care excede anticiparea si instrumentarea în câmpul captarii conceptuale Amnezia nu este, pentru Levinas, primordial ontologica, ci etic-metafizica, ea "restituind" lipsa oricarei restituiri, iesirea din circularitatea narcisica a reflexiei, din întoarcerea perpetua si recuperarea unui deja stiut, prin iesirea din uitare Refuzul primatului ontologic în gândirea fenomenologica si, chiar într-un sens mai larg, în perimetrul metafizicii occidentale care subsumeaza particularitatile si le subordoneaza generalului ce le precede si le denunta ca "degradari" ale Unicului, este dublat de refuzul unei "sacralitati" a comuniunii care se precipita paradigmatic în fenomenologia Sacrului developata de Rudolf Otto Etic si sacru pentru Levinas semnifica, în esenta lor, primat al Celuilalt si refuz al violentei ce irumpe dinspre Acelasi, catre o alteritate captata altfel decât dinspre esenta diferentei sale În mod exemplar, Martin Heidegger si Rudolf Otto precipita esenta occidentala a traditiei filosofice si religioase, la nivelul conceptelor de "fiinta" si "sacru" Ambele sunt "deconstruite" în lumina primatului Celuilalt, Levinas racordând la acelasi diapazon întemeierea etica în maniera discursului fenomenologic occidental si primatul unei sfintenii întelese în orizontul rigorii iuadismului lituanian si a textelor talmudice Aceste doua paliere vor restitui întelegerii problematica Dasein-ului si sacralitatea Celuilalt, prin denuntarea "primordialului" fiintei si sacrului ca simulacre ale unei "alte" primordialitati uitate - aceea a exterioritatii Celuilalt si a deschiderii originare fata de aceasta, eul gasindu-se dintru început infinit responsabil fata de Chipul nud al celuilalt - responsabilitate nicicând contractata, dintotdeauna prezenta si ca dintotdeauna uitata Desigur, asezarea în transcendenta deopotriva a umanului si a divinului, ca alteritati situate în exterioritate, "tematizeaza" în maniera "diseminanta" ceea ce am fi tentati sa numim "religiozitatea" lui Levinas, aceasta fiind în afara unui discurs "teologic" Levinas articuleaza un iudaism a carui rigurozitate e deopotriva înrudita cu rationalismul talmudic pliat pe cartezianismul occidental, si "pozitivat" prin recuperarea conceptului occidental de sfintenie dinspre Auguste Comte Natura acestui iudaism este "non-confesionala", un iudaism ce se identifica, în esenta lui, cu "umanismul" Prin urmare, Atena precipita arhetipal reflexul asimilant si violenta constitutiva a eului închis în sine, în timp ce Ierusalimul, desigur, devine arhetipul oricarei deschideri etice înspre Altul, al oricarei maniere non-asimilante prin care alteritatea este "lasata sa fie" "Apartenenta la iudaism se dovedeste deosebit de tenace, chiar la aceia care nu confera nici un sens religios acestei apartenente si uneori chiar absolut nici o semnificatie", va spune Levinas Aceasta "tenacitate" a apartenentei nu rezida în "mistica" tulbure a ereditatii, a rasei care încripteaza afinitati în chiar "sângele" ei si care transcende, astfel, confesionalul Perenitatea iudaismului, desigur, semnifica rezistenta evreiasca, rezistenta al carei miracol, el însusi, atesta o taina a electiei care transcende putinta noastra de "tematizare intentionala" Revendicarea acestei apartenente nu este nici confesionala, nici rasiala, ci esential umana, cuprinzând integral o existenta strabatuta de o maniera a particularului care nu se doreste "excluziv", dupa cum nici nu se abandoneaza omogenizarii "neutralizante" - "asimilante" ori, la limita, sau dincolo de orice limita, debordând conceptul, omogenizare care numeste eufemistic "aneantizarea" Iudaism si evreitate, ca expresii ale umanului ramân inserate într-un ireductibil care transcende în mod concret distinctiile clasice prin care etnicul, rasialul si confesionalul sunt adesea circumscrise Ateismul fata de "numinozitatea" sacrului si extinderea extraconfesionala a iudaismului ce strabate o cultura aparte în mod implicit sunt elemente care implica o grila hermeneutica aparte, accentuând heteronomia civilizatoare si infinit maturizanta - transcendenta unei Exterioritati ireductibile II Capitolul al doilea, intitulat "Kadosh" si "das Numinose" propune, printr-o grila hermeneutica implicata si exersata de Levinas, o paradigma fertila pentru un "altfel" de Sacru si pentru o "alta" istorie a manifestarii sale în lume O încercare de întâlnire între Rudolf Otto si Emmanuel Levinas, cautând convergentele si scrutând divergentele ireductibile Desfasurând o hermeneutica în orizontul celor doua expresii de gândire fenomenologica, vom interpreta variile comportamente în proximitatea "sacrului" definit prin esenta sa "numinoasa" drept expresii compulsive ale violentei originare a Aceluiasi în fata exterioritatii Aceasta violenta s-a manifestat în istoria religiilor sub varii forme, însa matricea care înglobeaza varietatea trimite la demersul perpetuu de captare a exterioritatii în maniera fundamental reductiva, în maniera "tehnologiilor" schitate aici Reprezentarea Sacrului semnifica aceasta violenta originara asupra Celuilalt Perpetua reducere a Celuilalt la un ecou subiectiv, adica la "imaginea" Lui în mine, raportul de "cunoastere", adica de putere, care strabate dinamica acestei relatii, trimite înspre "posesie" compulsiva, expansionanta si de aceea reductiva în raport cu obiectul înspre care expansioneaza Numinosul instituie acest tip de raport, iar demersurile variate în proximitatea lui pot fi circumscrise în zona acelei puteri susceptibile de instrumenare la nivelul unui exercitiu care, în forma lui extrema, face imposibila relatia A interpela alteritatea pornind de la premisa ca ea reitereaza identitatea sau ca poate fi sesizata în perimetrul identitatii; a capta alteritatea consacrându-i valabilitatea numai în umbra "putintei"mele asupra ei; a legitima demersul "totalizant" printr-o suprematie a Aceluiasi care consuma exterioritatea si o înglobeaza într-un neutru impersonal al "ordinii universale" Toate acestea trimit la maniera lui "tremendum et fascinans" sub a carui coloratura se articuleaza "captarea" A vorbi despre das ganz Andere si despre "sentimentul creatural", mai precis despre "o depreciere a subiectului în propriii sai ochi", înseamna a urmari deopotriva miscarile constiintei prin care se cauta estomparea acestei angoase originare în fata Celuilalt Înseamna a urmari maniera de a rezista a Aceluiasi în raport cu o exterioritate care o "depreciaza", adica o pune în discutie, "fisurând-o" Cum se poate, în aceste conditii sa nu sesizam ca reprezentarea e maniera elementara de "aparare", de "rezistenta" a Aceluiasi; ca întregul comportament coagulat în jurul unor expresii mitice se poate circumscrie acestui demers de "atenuare" si eludare "totalizanta" a provocarii initiate de o alteritate ireductibila; ca cele mai stranii rituri ce par macar surprinzatoare trimit spre compulsia unei angoase "ontologice" a Aceluiasi Studiul istoriei religiilor ne descrie exterioritatea acestei compulsii, iar fenomenologia lui Rudolf Otto radiografiaza launtrul ei Cum poate acest magistral teolog si filosof sa nu puncteze faptul ca das ganz Andere irumpe pentru prima oara abia atunci când se sustrage cu totul oricarui demers "asimilant", "atenuant", "totalizator"? Iar irumperea se produce sub semnul ireprezentabilului Interdictia reprezentarii e maniera fundamentala de frângere a rezistentelor Aceluiasi în câmpul "tehnologiilor" lui specifice Ireprezentabilul e semnul elementar si paradigmatic pentru o exterioritate ce apare în nuditatea ei, în esenta ei care, cu adevarat, înseamna akatalepton Abia în acest moment vorbim despre ruptura în spatiul omogen al "profanitatii", abia acum, când orice credinta în pluralitatea reprezentabila a "zeilor multi si numinosi" e denuntata ca dublu sacrilegiu: în primul rând ca ateism în raport cu Sacru si în al doilea rând ca uzurpare a sacrului prin substituire cu un simulacru Ateismul, definit fenomenologic, semnifica refuzul esential al exterioritatii, al iesirii din sine; e starea "naturala" a eului "narcisic" care-si apropriaza mediul expansionând si consumându-l, luându-l "liber" în posesie, "cunoscându-l" în maniera puterii asupra a ceea ce cunoaste, pretinzând "epuizarea" exterioritatii prin actul cognitiv Dar acest ateism marcheaza deopotriva separarea eului, resorbtia lui înspre si chiar în sine Însa exista o alta stare pe care noi o vom numi aici "infra-egotica", aceea în care egoismului natural îi este dublata compulsia anxiomorfa care substituie exterioritatii sacrului o reprezentare fundamental reductiva si o "diferenta" care disimuleaza alteritatea, captând o imagine limitata a acesteia si închizând-o în totalitatea unui sistem "Sacralizarea" tehnologiilor Aceluiasi este mai mult decât "ateism" Este, într-adevar, un dublu sacrilegiu Iar acest dublu sacrilegiu trimite spre demonism Într-adevar, straniu efort e acela de a cuprinde în conceptul de "sacru" demonismul ca prima expresie a lui das ganz Andere în fata unei constiinte ce-l recepteaza exclusiv sub spectrul lui "tremendum" Si e înca mai straniu, dar o straneitate perpetuu "Aceeasi", sa decelam în efigia mirarii supreme, nenaturale, în prezenta tainei "sacre", spectrul arhaic al demonicului, ca sursa intima si suprafireasca a sentimentului religios Straniu, dar adevarat daca ne referim la acel sacru si la acel numen Sfintenia ilustrata de textul nostru se reveleaza, asadar, la antipodul acelui "das Heilige" diseminat în tesatura omogena a unei istorii si disimulat de aparenta unor "rupturi" în profan, coagulat în trepte discontinue, dar "evolutive" Includere excluziva, deci; includere pentru a exclude, invocarea numenului sub cerinta sacrificarii propriului fiu, pentru a exclude nu doar sub pecetea unei posibilitati interzise, ci chiar a imposibilului Sfintenia Celui-prea-Înalt "poarta de grija" revelându-se si inaugurând istoric imposibilitatea metafizica a uciderii, denuntând sacralitatea "numenului" ca sacrilegiu, exilând "demonismul" si deschizând drumul infinit al lui Abraham, inaugurând deci paradigma antropologica prin care omul descopera marea aventura a Exterioritatii A sesiza exterioritatea altfel decât prin cunoastere, altfel decât pornind de la ceea ce cunosc si aducând necunoscutul în orizontul propriei putinte, acest drum începe prin asumarea unei "neputinte" esentiale ca singur vehicul care ma deschide înspre Celalalt Acesta e reflexul originar care nu se confunda cu un "sentiment creatural" resimtit sub imperiul strivitor al unui numen "înfricosator", de dincolo de orice expresie morala; este eticul însusi, în structura sa intima si paradigmatica, sursa si conditie de posibilitate pentru orice "morala" ulterioara; e eticul prin excelenta, definit fenomenologic de Emmanuel Levinas Celalalt nu este cunoscutul si nici macar cognoscibilul; e ceea ce sesizez fara sa "pot" asupra lui; e ceea ce interpelez prin limbaj Acest necunoscut ireductibil semnifica Infinitul, iar posibilitatea de a-l interpela mentinându-i exterioritatea e ruga, e chemarea articulata în limbaj, e transcendere Textul ales de noi trimite catre acest Infinit, catre raportul cu Celalalt care nu se preschimba nicicând în cunoastere, placere si posesie, în "libertatea" nesfârsita a expansiunii Aceluiasi care devoreaza si asimileaza ceea ce-i excede, cuprinzându-l în sine III Capitolul al treilea este intitulat Vocatia malformanta a captivitatii El "radiografiaza" fizionomia captivitatii pe care o înteleg ca închidere nesfârsita înspre un centru mereu mai putin încapator, ca atenuare ontologica a fiintei înspre un limb în proximitatea neantului si dinspre care deopotriva fiinta ori neantul devin eufemisme ale imposibilului 1 Subcapitolul întâi este intitulat Levinas si Agamben - figura "Musulmanului" si chipul Celuilalt Locul prin excelenta al "captivitatii" este aspatial si constituie nucleul dur al lagarului; despre el, cel care îl "locuieste" nu mai poate marturisi, iar cel care sta înafara, nu-l poate strabate cu întelegerea Contractia nesfârsita înspre propriul neant, fara a-l atinge, e o infinitate a închiderii, o perpetua restrângere si anulare a exterioritatii pe care, paradoxal, o capteaza aducând-o în acelasi orizont de miscare centripeta, dupa aceeasi "logica" De aceea s-a vorbit uneori despre "musulman" ca despre "omul-cochilie" sau "omul carapace" Pragul care delimiteaza acest topos atopos de rest e unul fragil, mobil si totusi inflexibil prin semnificatia pe care o condenseaza; exterioritate e de acum chiar si lagarul, cu tovarasii de detentie - exterioritate susceptibila perpetuu de "captare" în spatiul acela, fara de spatiu: "Stadiul musulmanului era teroarea celor internati, pentru ca nici unul dintre ei nu stia când îi va veni rândul la destinul de musulman"i În jargonul lagarului, "Musulmanul" este cel în care un imponderabil care defineste îndeobste "umanul" s-a dus; prezenta suspendata într-un limb fragil în care nu-i sunt rapite pâna la capat reflexele vitale, el singur "vede Gorgona", suoravietuindu-si propriei "aneantizari" "Musulmanul" nu sesizeaza starile altora si nici nu resimte ceva anume din afara la care ar fi chemat sa riposteze Aceasta mai ales pentru ca un "în afara" nu mai exista ca atare pentru el, dupa cum propriu-i trecut se aneantizeaza prin faptul ca nu mai este cel care sa-l poarte; supravietuitorul si-a supravietuit siesi, într-un spatiu aspatial care nu lasa loc si "cadavrului" unei individualitati aneantizate Ceea ce ramâne e doar o prezenta despre care nu se mai poate predica fara rezerve fiinta si despre care, totusi, nu se poate (înca) spune ca nu este În comparatie cu Agamben, noi vom interpreta nu "arheologic", ci fenomenologic acest limb, considerând ca suntem în nucleul crizei "ontologice" sesizate, altfel însa si pornind din alta parte, de Emmanuel Levinas Vom developa implicatiile etice ale acestei crize, considerând ca tezele lui Agamben si Levinas îsi pot induce reciproc sensuri fertile si pot da masura dezarticularii pe care Holocaustul o produce 2 Subcapitolul al doilea este intitulat Levinas, Lawrence si Kafka - "metamorfoze" ale Chipului Pornind de la semnificatia etic-fenomenologica a Chipului, vom interpreta doua expresii ale închiderii ce refuza exterioritatea acestui chip si o contesta Universul oniric al lui Lawrence, si "Metamorfoza" lui Kafka Radiografiem o maniera a "conversiei", a refuzului "umanitatii" Celuilalt si a vocatiei exterminatoare pe care o implica si o induce un asemenea refuz IIII Capitolul urmator, intitulat Separare si/sau fuziune - Eros si problematica Exterioritatii, "radiografiaza" distanta ireductibila pe care alteritatea o traseaza si pe care erosul, în mod paradoxal, deopotriva o suspenda si o adânceste 1 Subcapitolul întâi, intitulat Anatomia asteptarii în orizontul solitudii Celuilalt surprinde un eu care, fara a înceta sa-i reziste alteritatii, primeste "violenta" solitudinii expansionante a acesteia Asteptarea unui eu care primeste în sine violenta si se pastreaza în modulatiile acestei violente, fara a înceta sa o primeasca si, mai cu seama, fara a înceta vreodata sa o cheme, pune în discutie posibilitatea sau imposibilitatea unui eros ca "circularitate" - mod în care Levinas defineste viziunea occidentala asupra "întoarcerii" si "înradacinarii" 2 Subcapitolul al doilea, intitulat Nevoie si Dorinta - echivocul ireductibil al erosului, pune în lumina dubla natura a erosului care deopotriva "consuma" alteritatea si totodata o mentine într-o exterioritate a carei proximitate nu atenueaza, ci adânceste dorinta Nevoia prezuma vizibilitatea, ea cuprinde susceptibilitatea oricarei cuprinderi A-l avea în vedere pe Celalalt sub spectrul erosului în alta maniera decât a nevoii, fara ca aceasta nevoie sa fie ea însasi abolita - iata o nevoie fara destinul comun al nevoii, atunci când se fisureaza circularitatea compulsiva a totalizarii O lipsa care nu prezuma satisfactia si o absenta insaturabila prin comuniune deschid înspre Celalalt, fara ca putinta acestei deschideri sa excluda nevoia Ceea ce se ofera nu este reiterarea cunoscutului în maniera necunoscuta Revelarea Celuilalt sub forma Chipului îl situeaza în "înaltimea" unei exterioritati neintegrabile, fie si în forma comuniunii erotice Strabaterea prin eros a exterioritatii care-l separa pe Celalalt nu înseamna, pentru Levinas, fuziune si extaz Sustragerea celuilalt din orizontul putintei mele întemeiaza non-violenta În ce fel îl poate viza pe Celalalt eroticul, printr-o nevoie care nu stinge dorinta, atunci când ceea ce cuprinde ramâne, în mod esential, în afara însesi putintei de a cuprinde? Dorinta, ca opus al nevoii, dubleaza nevoia fara sa o excluda Aceasta e ceea ce confera erosului, în viziunea lui Levinas, o natura "echivoca", daca nu paradoxala Pe de alta parte, continuitatea dintre biologic si metafizic trasata de Levinas este expresia viziunii iudaice asupra erosului si a implicatiilor etice în acest orizont V Ultimul capitol este intitulat Cunoastere si hranire pe un pamânt al Celuilalt Alteritatea divina, situata în exterioritatea suprema, într-o "anterioritate" care e alta decât a "neutrului", e prezenta în pamântul pe care îl daruieste, prin însasi primordialitatea "darului" Dintru început, omul se afla pe un pamânt al Altuia, al celui divin, care l-a creeat si l-a daruit omului Aceasta "anterioritate" originara, surprinsa prin faimosul cuvânt ebraic "Bereshit", se reflecta într-un infinit al viitorului pe care îl vizeaza constiinta mesianica Acest viitor se deschide sub chipul celui ce nu e înca, si care totusi, în mod surprinzator, ma interpeleaza si ma instruieste Exterioritate ca punct de pornire, ca "loc" dinspre care se pleaca, fie ca ea se exprima printr-un "a fost" sau "va veni" Interpelarea Celuilalt care pune în discutie eul, pe Acelasi, se face ca "apologie" În si prin aceasta apologie, nu se modifica doar raportul cu lucrurile, ci mai cu seama raportul eului cu sine Pamântul pe care stau nu este al meu, în cel putin doua sensuri Nu este pamântul meu, deoarece un Altul m-a precedat la modul absolut, în chip originar; un Altul care îmi îndreptateste sederea pe acest pamânt, prin actul primordial al daruirii - am "drepturi" pe acest pamânt fiindca un Altul, Cel din trans-ascendent, ma îndreptateste si ma interpeleaza printr-un raport ireductibil si nemediat Apoi, nu este pamântul meu, fiindca un Altul care "înca nu e", dintr-un viitor care îmi scapa, ma întâmpina sub forma unui chip invizibil si dinspre care sunt interpelat, gândit fiind de cel ce nu e înca Capitolul pune în discutie semnificatia etica a Celuilalt înteles deopotriva ca ateritate divina si alteritate umana, sub chipul celui ce va veni - al generatiilor viitoare Sub acest aspect, violenta persistentei în Acelasi înseamna "uzurpare" a pamântului si posibilitate a uciderii Concluziile surprind gândirea lui Levinas precipitata în maximul unei discontinuitati al carei continut este însasi dezarticularea oricarui continut; aparitia unui raspuns dinspre fenomenologia franceza, deplaseaza aceasta fenomenologie în afara propriului ei orizont, extragându-si continutul dinspre ceea ce o excede si mentinându-se, liminar si "heterodox", într-un sistem caruia nu înceteaza sa-i reziste Ceea ce Vladimir Jankelevitch numeste, generic ("totalizant") si deopotriva precis, "metafizica germana a neantului" reprezinta, pentru Levinas, întreaga ontologie europeana - ontos a carui "pozitivitate" categoriala se "grefeaza" pe monstruosul si inconceptibilul "inform" al "neantului" Dezarticularea ce nu mai permite, dupa cum spune Adorno, formularea nici unui poem, adica a nici unui discurs coerent, este anuntata de Levinas prin revendicarea unei "alte" articulari - fara ca o asemenea revendicare sa atenueze în vreun fel dezarticularea, ci sa o denunte neîncetat, în ireductibilul ei Dincolo de Seinsfrage se întrevede o alta întrebare, si o alta uitare deopotriva - uitarea Celuilalt, care se sustrage "tehnologiilor" apropriante ale Aceluiasi Întemeierea etica si nu ontologica este raspunsul lui Levinas, dinspre propria sa "exterioritate", raspuns plasat în "interiorul" sistemului pe care-l denunta ca violent Violentei nesfârsite a ontos-ului si luminii "arzatoare" a Geist-ului, Emmanuel Levinas îi va opune primatul etic al Celuilalt, etica revendicata dinspre o "alta" origine, mai veche decât "originarul" fiintei - dinspre monoteismul iudaic care se mentine, nu prin aparenta continuitate a celorlalte doua religii "abrahamice" care care îl contin, ci tocmai în pofida lor A nu se lasa "continut" - iata maniera fundamentala în care un Altul se mentine în Exterioritate Monoteismul iudaic, receptat în esenta sa etica si în lumina (racoroasa) a reflectiei talmudice, este sursa dinspre care Levinas îsi revendica, fie si tacit, gândirea Iuadismul, înteles mult dincolo de confesional, strabate scrierile sale si anima din cea mai adânca intimitate aceasta opera prin care el cauta sa salveze, dincolo de imposibil, posibilitatea umanului Ceea ce în mod evident este o realitate, e faptul ca nu doar gândirea fenomenologica nu mai poate azi face abstractie de scrierile sale, ci, asa cum demonstram în teza si sublieniem în concluziile ei, sunt atâte alte zone în care prezenta lui Emmanuel Levinas este incontournable Gândirea sa ramâne acut actuala, emulându-se înspre un viitor pe care îl vizeaza, în afara ei însesi - în Exterioritatea propriei "constructii" iH Langbein, Uomini ad Auschwitz, Milano, Mursia, 1984, p 113, apud G Agamben, op cit , p 36 - - 